**Előterjesztés**

**2020.évben támogatott civil szervezetek beszámolójának elfogadásáról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása:** Telki község Önkormányzat Képviselő-testületének a helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet 17. § (4) bek.-e szerint a támogatás felhasználását a polgármester a jegyző útján –a bemutatott számlák és szöveges beszámoló alapján –a tárgyévet követő február 28-ig ellenőrzi. Az ellenőrzés eredményéről a tárgyévet követő év márciusi ülésén írásban tájékoztatja a képviselő-testületet. Az elszámolás elutasítható, ha a támogatást a Támogatott nem a pályázati célnak megfelelően használta fel. Ilyen esetben visszafizetési kötelezettséget kell megállapítani.

**2. Jogszabályi hivatkozások**: Telki község Önkormányzat Képviselő-testületének 9/2017. (IV.04.) önkormányzati rendelete a helyi civil szervezetek részére nyújtható önkormányzati támogatásokról

**3.Költségkihatások és egyéb szükséges feltételeket, illetve megteremtésük javasolt forrásai:** -

**4. Tényállás bemutatása:**

Telki község Képviselő-testülete 2020. februárban pályázatot írt ki a helyben működő egyesületek, alapítványok, társadalmi szervezetek 2020. évi támogatására. A pályázati felhívásra 8 helyi illetékességű civil szervezet adott be pályázatot, a döntést a veszélyhelyzet kihirdetése miatt 7 szervezet esetében elhalasztotta. A Telki Polgárőrséggel 16/2020. (IV.06.) számú Polgármesteri Határozatban foglalt döntés alapján szerződést kötött. A képviselő-testület nevében eljárva Telki község polgármestere 114/2020. (XI. 06.) Önkormányzati határozataalapján - a többi pályázó által módosított pályázati kérelmét fenntartó - 3 pályázó pályázatát támogatta az alábbi összegekkel előfinanszírozás formájában.

2020-ban támogatott szervezetek:

|  |  |  |
| --- | --- | --- |
| **Szervezet** | **Támogatás összege** | **Támogatás célja** |
| Telki Polgárőrség Bűnmegelőzési és Önvédelmi Egyesület | 130 000,- Ft | 2020. évi éjszakai járőrözések biztosítására, polgárőr gépjármű felújítására (pl.: matricázás, téli gumi, biztosítás), eszközbeszerzésre (pl.: láthatósági mellények beszerzése), évvégi záró rendezvényre, közös akciók szervezésére |
| Telki SE | 600 000,- Ft | A Telki Sportegyesületben sportoló részére sportoktatók díjazása, sportszolgáltatás |
| 1002. sz. Néri Szent Fülöp  Cserkészcsapat | 200 000,- Ft | nyáron megvalósított tábor költségek  utólagos igénylése |
| Óvoda-Iskola Telkiben Alapítvány | 2500 000,- Ft | Pedagógus Elismerő díjak, programok és eszközök beszerzése |
| **Összesen** | **3 430 000**,- Ft |  |

Az ellenőrzés keretében megállapítást nyert, hogy a nevezett civil szervezetek a vállalt feladatokat elvégezték, a beszámolójukat határidőben benyújtották és azzal szabályosan, a rendelet előírásainak megfelelően elszámoltak. Az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Telki, 2021. március 16.

Deltai Károly

polgármester

**Határozati javaslat**

**Telki Község Polgármesterének**

**…/2021.(III….) Polgármesteri határozata**

**2020.évben támogatott civil szervezetek beszámolójának elfogadásáról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

Telki község Önkormányzat képviselő-testülete által 2020.évben támogatott Telki Polgárőrség Bűnmegelőzési és Önvédelmi Egyesület, a Telki Sport Egyesület, a 1002. sz. Néri Szent Fülöp Cserkészcsapat és az Óvoda-Iskola Telkiben Alapítvány beszámolóinak ellenőrzését elfogadja, megállapítja, hogy az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Határidő: azonnal

Felelős: polgármester